b'\n_START_ARTICLE_\nLojevec\n_START_SECTION_\nNahajali\xc5\xa1\xc4\x8da\n_START_PARAGRAPH_\nLojevec je pogost mineral v metamorfnih pasovih, ki vsebujeju ulramafi\xc4\x8dne kamnine, na primer steatit, ter v belih in modrih skrilavcih. Obse\xc5\xbena le\xc5\xbei\xc5\xa1\xc4\x8da belih skrilavcev so v  kalifornijskem metamorfnem pasu severno od Santa Barbare ZDA Zahodnih Alpah, predvsem v Italiji, nekaterih predelih Musgrave Blocka v Avstraliji in nekaterih kolizijskih orogenih, kakr\xc5\xa1na ja Himalaja.  Najve\xc4\x8dja le\xc5\xbei\xc5\xa1\xc4\x8da lojev\xc4\x8devih karboniziranih ultramafi\xc4\x8dnih kamnin  so v zahodni in vzhodni Avstraliji, Braziliji, Gvajani in ofiolitskih pasovih v Tur\xc4\x8diji, Omanu in na Srednjem Vzhodu._NEWLINE_V Sloveniji so lojevec na\xc5\xa1li na Pohorju._NEWLINE_Najve\xc4\x8dji rudnik lojevca je v Trimounsu pri Luzenacu v ju\xc5\xbeni Franciji, ki je leta 2006 proizvedel 400.000 ton lojevca, kar je predstavljalo 8\xc2\xa0% svetovne proizvodnje.\n_START_SECTION_\nUporaba\n_START_PARAGRAPH_\nGospodarski pomen lojevca v zadnjih letih nara\xc5\xa1\xc4\x8da. Uporablja se kot polnilo v proizvodnji papirja, pasti\xc4\x8dnih mas, barvnih premazov, gumija, hrane, elektri\xc4\x8dnih kablov, zdravil, kozmetike, keramike itd. Kakovost lojevca zmanj\xc5\xa1ujejo primesi, ki vsebujejo ione Fe\xc2\xb3\xe2\x81\xba, pirit in manganove okside. Lojevec, prime\xc5\xa1an asfaltu, prepre\xc4\x8duje razpokanje vozi\xc5\xa1\xc4\x8da.\n_START_SECTION_\nVarnost\n_START_PARAGRAPH_\nUpra\xc5\xa1en lojevec (smukec) se na \xc5\xa1iroko uporablja v sredstvih za osebno higieno in kozmeti\xc4\x8dnih preparatih. Nekatere raziskave so pokazale mo\xc5\xbene povezave med lojevcem in nekaterimi  boleznimi, predvsem z rakom na plju\xc4\x8dih in jaj\xc4\x8dnikih, vendar niso povsem potrjene.'